ආගමික වතාවන්වලින් පසුව ඇත්තේ නව වසරට මුහුණ දීමේ ක්‍රියාවලිය පටන් ගන්නා නොගතයේ අපර භාගයයි. මෙම වසරට එම කාල සීමාව යෙදී ඇත්තේ අප්‍රේල් 14 වන සෙනසුරාදා පෙ.ව 8.13 සිට ප.ව 2.37 දක්වා වන බැවින් එම කාලය තුළදී පංචාංග ලිත්වල දක්වා ඇති ආකාරයට යෙදෙන ශුභ නැකැත්වලට අනුව ළිපගිනි මෙළවීම, ආහාර පිසීම, වැඩ අල්ලීම, ගනුදෙනු කිරීම හා ආහාර අනුභවය යන කටයුතු සිදුකොට නව වසරට ප්‍රබෝධමත්ව මුහුණ දීම අප සැමගේ සිරිත වී ඇත. පසුගිය වසරේදී මෙම නැකැත් වේලාවන් සම්බන්ධයෙන් විවිධ මත ඉදිරිපත් වී විද්වත් සංවාද වෙනුවට විවාද ඇති වී එපමණකින්ද නොනැවතී ආවේගශීලීව හැසිරීම් පවා අපට දැකගත හැකි විය. අවුරුද්ද යනු පොදු උත්සවයකි. එදිනටවත් සම්මත වූ වේලාවක් තුළ රට පුරා විසිරී සිටින ජනතාවට එකම මොහොතක සිය අවුරුදු ප්‍රීතිය භුක්ති විඳින්නට ඉඩ හරිනවා විනා තම තමන්ගේ පෞද්ගලික න්‍යාය පත්‍ර ඉදිරිපත් කොට ඔවුන්ගේ මනස අවුල් කිරීම නොකළ යුත්තක් බව පෙන්වා දෙනු කැමැත්තෙමි.
අහාර පිසීම හා අනෙකුත් නැකත් කටයුතු සිදුකරන්නේ කුමන ආකාරයටද?
පංචාංග ලිත්වල දක්වා ඇති ආකාරයට